**ΜΙΚΤΟ ΚΕΝΤΡΟ ΔΙΗΜΕΡΕΥΣΗΣ**

**ΗΜΕΡΗΣΙΑΣ ΦΡΟΝΤΙΔΑΣ**

**ΓΙΑ Α.ΜΕ.Α. «Η ΚΥΨΕΛΗ»**

**ΔΙΕΥΘΥΝΣΗ: ΔΙΚΕΛΗ 4 - 81100 - ΜΥΤΙΛΗΝΗ**

**ΤΗΛ.: 2251020022**

**e-mail :** **kipseli-amea@windowslive.com**

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΕΓΓΡΑΦΗ ΩΦΕΛΟΥΜΕΝΩΝ ΣΤΟ ΠΛΑΙΣΙΟ ΥΛΟΠΟΙΗΣΗΣ ΤΗΣ ΠΡΑΞΗΣ : «Σ.Υ.Δ. ΜΕ Ν.Υ.¨ΚΥΨΕΛΗ¨» ΜΕ ΚΩΔΙΚΟ ΟΠΣ (MIS) 6018625 ΣΤΟ ΠΡΟΓΡΑΜΜΑ «ΒΟΡΕΙΟ ΑΙΓΑΙΟ 2021 – 2027» ΣΤΗΝ ΠΡΟΤΕΡΑΙΟΤΗΤΑ «ΚΟΙΝΩΝΙΚΗ ΕΝΤΑΞΗ ΚΑΙ ΑΝΤΙΜΕΤΩΠΙΣΗ ΤΗΣ ΦΤΩΧΕΙΑΣ» ΠΟΥ ΣΥΓΧΡΗΜΑΤΟΔΟΤΕΙΤΑΙ ΑΠΟ ΤΟ ΕΥΡΩΠΑΪΚΟ ΚΟΙΝΩΝΙΚΟ ΤΑΜΕΙΟ**

Το Νομικό Πρόσωπο Ιδιωτικού Δικαίου μη κερδοσκοπικού χαραρακτήρα με την επωνυμία : «Μικτό Κέντρο Διημέρευσης – Ημερήσιας Φροντίδας για Α.με.Α η ¨Κυψέλη¨» προσκαλεί τους ενδιαφερόμενους να καταθέσουν αίτηση εισαγωγής στη Στέγη Υποστηριζόμενης Διαβίωσης (Σ.Υ.Δ.), δυναμικότητας 6 (έξι) ατόμων, που θα λειτουργήσει στη Λουτρόπολη Θερμής Λέσβου.

**ΔΙΚΑΙΩΜΑ ΣΥΜΜΕΤΟΧΗΣ**

Ωφελούμενοι της Πράξης είναι άτομα με αναπηρία άνω των 18 ετών, ήτοι άτομα με κάθε είδους κινητική, νοητική ή αισθητηριακή αναπηρία, εκ γενετής ή επίκτητη, ακολουθούμενη ή μη από δευτερογενείς παθήσεις και διαταραχές, τα οποία δεν μπορούν να διαβιώσουν αυτόνομα χωρίς κατάλληλη υποστήριξη.

Η χρηματοδότηση της Πράξης αφορά σε χρονικό διάστημα πέντε (5) ετών. Η ημερομηνία λήξης της Πράξης ορίζεται η 31/12/2029.

**ΠΑΡΕΧΟΜΕΝΕΣ ΥΠΗΡΕΣΙΕΣ**

Η Σ.Υ.Δ. λειτουργεί με βάση ένα δομημένο καθημερινό πρόγραμμα, με σκοπό την υψηλού επιπέδου φροντίδα και την ψυχοκοινωνική αποκατάσταση των ενοίκων της. Το πρόγραμμα αυτό περιλαμβάνει δραστηριότητες που έχουν θεραπευτικό και αποκαταστασιακό χαρακτήρα, καθώς και χαρακτήρα φροντίδας, αφορά τους ενοίκους ατομικά ή ομαδικά και υλοποιείται τόσο εντός, όσο και εκτός της Σ.ΥΔ.

 Το πρόγραμμα λειτουργίας της Σ.ΥΔ. δαιφοροποιείται ανάλογα με την εξέλιξη των ενοίκων στα εξής στάδια :

* Πρόγραμμα προσαρμογής και αυτοφροντίδας
* Πρόγραμμα ανάπτυξης και ενίσχυσης ατομικών δεξιοτήτων
* Πρόγραμμα ανάπτυξης και ενίσχυσης κοινωνικών δεξιοτήτων
* Πρόγραμμα κοινωνικοποίησης

Η Σ.Υ.Δ παρέχει προς τους επωφελούμενους ενοίκους υπηρεσίες υποστήριξης, σύμφωνα με τα οριζόμενα στο άρθρο 5 της υπ αριθμ. Δ12/ΓΠ.οικ..1307/283/20-03-2019 ΚΥΑ, οι οποίες περιλαμβάνουν :

* Υπηρεσίες διαβίωσης και φροντίδας ( διαμονή, διατροφή, μέριμνα για πρόσβαση σε ιατρική και νοσοκομειακή φροντίδα, μετακίνηση, νοσηλευτική φροντίδα, ένδυση, υπόδηση κλπ ).
* Υπηρεσίες με κατεύθυνση την ψυχαγωγία και διασκέδαση των ενοίκων, κοινωνικής ένταξης, σύνδεσης με την κοινότητα, εκπαίδευσης για απόκτηση δεξιοτήτων αυτοεξυπηρέτησης, κοινωνικής και εργσιακής ένταξης.
* Ενίσχυση των δεξιοτήτων των ωφελούμενων σε επίπεδο δραστηριοτήτων καθημερινής διαβίωσης και αυτονομίας, καθώς και αυτοπροσδιορισμού.
* Ενίσχυση των δεξιοτήτων διαχείρισης του ελεύθερου χρόνου των ενοίκων με σκοπό την απόκτηση χόμπυ, ατομικών ενδιαφερόντων και ενασχολήσεων σύμφωνα με τις επιθυμίες τους.

Η Στέγη Υποστηριζόμενης Διαβίωσης του Μικτού Κέντρου Διημέρευσης Ημερήσιας Φροντίδας για Αμε.Α. η «Κυψέλη», θα λειτουργεί χωρίς διακοπή , καθ΄ όλη τη διάρκεια του έτους, προσφέροντας υπηρεσίες σε άτομα με αναπηρία, τα οποία δεν μπορούν να διαβιώσουν αυτόνομα χωρίς κατάλληλη υποστήριξη και το οικογενειακό περιβάλλον αντιμετωπίζει σοβαρές αδυναμίες στη στήριξή τους και συγκεκριμένα : α) δε διαθέτει την απαραίτητη γνώση για την ιατρική,κοινωνική και περαιτέρω στήριξή τους, β) εργάζεται, γ) έχει οικονομική αδυναμία σε ό,τι αφορά την παροχή των προβλεπόμενων αναγκαίων υπηρεσιών προς τα άτομα με νοητική υστέρηση, δ) αντιμετωπίζει σοβαρά κοινωνικά προβλήματα ή και προβλήματα υγείας. Τα παραπάνω συντρέχουν κατά περίπτωση μεμονωμένα ή και συνδυαστικά.

**ΒΑΣΙΚΕΣ ΑΡΧΕΣ ΛΕΙΤΟΥΡΓΙΑΣ**

Η λειτουργία της Σ.Υ.Δ. εξατομικεύεται και προσαρμόζεται στις ιδιαίτερες ανάγκες των ενοίκων της, καθορίζεται από το γενικό πλαίσιο των προβλημάτων και των αναγκών τους και διέπεται από τις παρακάτω βασικές αρχές :

* Η Σ.Υ.Δ. εξυπηρετί το πρωταρχικό δικαίωμα κάθε ατόμου με αναπηρία για ανεξάρτητη και αξιοπρεπή διαβίωση με παράλληλη ενεργή ένταξη στο κοινωνικό περιβάλλον.
* Η Σ.Υ.Δ. λειτουργεί υποστηρικτικά στην αποφυγή « περιθωριοποίησης » ή « ιδρυματοποίησης »των ατόμων με αναπηρία και στην ενίσχυση της αυτονομίας τους όταν το οικογενειακό περιβάλλον αδυνατεί για οποιοδήποτε λόγο να υποστηρίξει την διαβίωση τους.
* Η Σ.Υ.Δ. σέβεται την προσωπικότητα κάθε ενοίκου και είναι προσανατολισμένη στην υπεράσπιση των ατομικών και κοινωνικών δικαιωμάτων του και στη προαγωγή της προσωπικής ολοκλήρωσης του.
* Η Σ.Υ.Δ. προσανατολίζεται στη δια βίου αντιμετώπιση του ζητήματος της διαβίωσης – κατοικίας των ατόμων με αναπηρία. Η Σ.Υ.Δ. αποτελεί κατοικία και σε καμία περίπτωση δεν μπορεί να θεωρηθεί «κλειστή περίθαλψη » ή « νοσηλεία ».

**ΣΤΟΧΟΙ**

Η Σ.Υ.Δ. στοχεύει :

* Στην παροχή συνδυαστικού υποστηρικτικού περιβάλλοντος που αίρει την κοινωνική περιθωριοποίηση και προωθεί την κοινωνική ένταξη.
* Στην προαγωγή της αυτονομίας και της ικανότητας αυτοφροντίδας μέσω της βελτίωσης της λειτουργικότητας, των ικανοτήτων και του δυναμικού τους.
* Στην ενίσχυση της αυτεπίγνωσης και της αντίληψης της πραγματικότητας.
* Στην βελτίωση των κοινωνικών δεξιοτήτων τους και στην καλλιέργεια ομαδικού πνεύματος.
* Στην ενθάρρυνση της κοινωνικής τους συμμετοχήςκαι της συμμετοχής τους σε δραστηριότητες ελεύθερου χρόνου.
* Στη διασφάλιση της ποιότητας ζωής των ενοίκων, σύμφωνα με τις ανάγκες και τις επιθυμίες κάθε ατόμου
* Στη μείωση του στίγματος και των διακρίσεων και στην παροχήυποστήριξης για την κοινωνική ένταξη.

**ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ**

Για την εγγραφή ωφελούμεων υποβάλλονται τα ακόλουθα διακιολογητικά, σύμφωνα με το ΦΕΚ : 1160/τ.Β΄/08.04.2019 :

1. Αίτηση συμμετοχής , η οποία χορηγείται από τον Φορέα. Η αίτηση υποβάλλεται από τον ίδιο τον ενδιαφερόμενο (εφόσον δεν βρίσκεται υπό δικαστική συμπαράσταση ή περιορισμό της δικαιοπρακτικής ικανότητας του), ή τον νόμιμο εκπρόσωπό του (δικαστικό συμπαραστάτη, επίτροπο ή ασκούντα την επιμέλειά του).
2. Αντίγραφο αστυνομικής ταυτότητας ή διαβατηρίου.
3. Ληξιαρχική Πράξη Γέννησης.
4. Αντίγραφο πρόσφατου πιστοποιητικού οικογενειακής κατάστασης.
5. Πρόσφατη φωτογραφία.
6. Πιστοποιητικό ασφαλιστικής ικανότητας (βεβαίωση ΑΜΚΑ).
7. Ιατρικό ιστορικό (γνωματεύσεις και πιστοποιητικά υγείας) , που τεκμηριώνει την αδυναμία αυτόνομης διαβίωσης χωρίς κατάλληλη υποστήριξη.
8. Ισχύουσα Γνωμάτευση Προσδιορισμού Ποσοστού Αναπηρίας από Κ.Ε.Π.Α.
9. Εάν το άτομο που είναι επιφορτισμένο με την φροντίδα του υποψήφιου ωφελούμενου, ή άλλο μέλος της οικογένειας ανήκει στην ομάδα των Α.με.Α., απαιτείται αντίγραφο/α βεβαίωσης πιστοποίησης της αναπηρίας του/τους εν ισχύ.
10. Εάν το άτομο που είναι επιφορτισμένο με την φροντίδα του υποψήφιου ωφελούμενου είναι άνεργος/η, απαιτείται αντίγραφο της κάρτας ανεργίας του ΟΑΕΔ εν ισχύ.
11. Αντίγραφο του ατομικού ή οικογενειακού εκκαθαριστικού σημειώματος, εφόσον ο υποψήφιος ωφελούμενος υποχρεούται να έχει καταθέσει φορολογική δήλωση, ή σχετική υπεύθυνη δήλωση σε περίπτωση που δεν υποχρεούται.
12. Βεβαίωση Κοινωνικής Έρευνας, η οποία συντάσσεται από Κοινωνικό Λειτουργό δημόσιου νοσοκομείου ή του ευρύτερου δημόσιου τομέα ή μέλους του ΣΚΛΕ με άδεια ασκήσεως επαγγέλματος.

**ΔΙΑΔΙΚΑΣΙΑ ΕΠΙΛΟΓΗΣ ΩΦΕΛΟΥΜΕΝΩΝ**

 Η τελική επιλογή γίνεται από ειδική επιτροπή εξέτασης/ελέγχου των αιτήσεων και της επιλογής των ωφελούμενων, η οποία ορίζεται με απόφαση του Διοικητικού Συμβουλίου του Μικτού Κέντρου Διημέρευσης – Ημερήσιας Φροντίδας για ΑμεΑ η «Κυψέλη», σύμφωνα με τα παρακάτω κριτήρια επιλογής :

1. Αξιολόγηση της Διεπιστημονικής ομάδας .

α) αξιολόγηση της προσωπικότητας του ενδιαφερόμενου ατόμου.

β) δυνατότητα συμμετοχής του σε δραστηριότητες της κατοικίας και της κοινότητας.

γ) δυνατότητα προσαρμογής στις νέες συνθήκες διαβίωσης και συνύπαρξης με τους άλλους ενοίκους.

δ) η καταρχήν αποδοχή του νέου περιβάλλοντος διαβίωσης από το ίδιο το άτομο ή / και την οικογένειά του κ.α.

1. Ασφαλιστική ικανότητα του ωφελούμενου.
2. Ύψος ατομικού ή οικογενειακού εισοδήματος ( στο εισόδημα δεν συμπεριλαμβάνεται οποιοδήποτε επίδομα).
3. Οικογενειακή κατάσταση.
4. Εργασιακή κατάσταση του γονέα / νόμιμου εκπροσώπου.

Οι υποψήφιοι γίνονται δεκτοί στη Σ.Υ.Δ. με την ακόλουθη διαδικασία :

**1.** Έλεγχος της αίτησης και των συμπεριλαμβανομένων δικαιολογητικών για την τήρηση των τυπικών κριτηρίων από την αρμόδια Επιτροπή.

**2.** Αξιολόγηση των ενδιαφερομένων από την Διεπιστημονική Ομάδα του Φορέα σύμφωνα με όσα προβλέπονται στοΦΕΚ 1160/τ.Β΄/08.04.2019.

**3.** Μοριοδότηση των υπόλοιπων προβλεπόμενων κριτηρίων από την αρμόδια Επιτροπή.

**4.** Σύνταξη πρακτικού της Επιτροπής Εξέτασης των αιτήσεων και της επιλογής των συμμετεχόντων (Α.με.Α.) στην Πράξη : «Σ.Υ.Δ. ΑμεΑ με Ν.Υ. ¨Κυψέλη¨» με κωδικό ΟΠΣ 6018625 και των απασχολούμενων σε αυτή.

**5.**  Έγκριση και επικύρωση του ανωτέρου πρακτικού από το Διοικητικό Συμβούλιο του Μικτού Κέντρου Διημέρευσης – Ημερήσιας Φροντίδας για Α.με.Α. η ¨Κυψέλη¨.

**6.** Ανακοίνωση της απόφασης στον υποψήφιο ένοικο, ή τον γονέα, ή τον δικαστικό συμπαραστάτη του, συνοδευόμενη με γραπτή ενημέρωση για τους όρους που διέπουν τη διαμονή του στη Σ.Υ.Δ., οι οποίοι δεσμεύουν εφενός το ίδιο και αφετέρου τον Φορέα ως προς την παροχή των δέουσων υπηρεσιών και τη διασφάλιση των δικαιωμάτων του ενοίκου.

**7.** Ακολουθεί περίοδος προετοιμασίας και σταδιακής ένταξης ( έως 6 μήνες ) του ενοίκου στη Σ.Υ.Δ., κατά την οποία εφαρμόζεται ένα στάδιο προετοιμασίας και αποδοχής του.

**8.** Με την ολοκλήρωση της περιόδου προετοιμασίας και σταδιακής ένταξης ακολουθεί η επαναξιολόγηση του υποψηφίου και τελική έγκριση ένταξης στη Σ.Υ.Δ.

**9.** Υπογραφή Συμβολαίου/Συμφωνητικού.

Επισημαίνεται, ότι σε περίπτωση αλλαγών ή μη συμμετοχών από πλευράς ωφελούμενων και σε κάθε περίπτωση λόγω μη υπαιτιότητας του Δικαιούχου, η Επιτροπή δύναται σε προβεί στις απαραίτητες αλλαγές χρησιμοποιώντας τους επιλαχόντες με βάση το συνολικό πίνακα κατάταξης.

**ΥΠΟΒΟΛΗ ΑΙΤΗΣΕΩΝ**

Οι ενδιαφερόμενοι μπορούν να υποβάλλουν την αίτηση συμμετοχής συνοδευόμενη από τα απαιτούμενα δικαιολογητικά :

**Α.** Στα γραφεία του Μικτού Κέντρου Διημέρτευσης – Ημερήσιας Φροντίδας για Α.με.Α. η «Κυψέλη» . Διεύθυνση : Δικελή 4 – Μυτιλήνη. Καθημερινά Δευτέρα – Παρασκευή και ώρες : 18:00 – 16:00 ιδιοχείρως ή από οποιοδήποτε άλλο άτομο κατέχει γραπτή εξουσιοδότηση για την κατάθεση των δικαιολογητικών.

**Β.** Ταχυδρομικώς με συστημένη επιστολη και εμπρόθεσμη ημερομηνία σφραγίδας ταχυδρομείου.

**Γ.** Στην ηλεκτρονική διεύθυνση : kipseli-amea@windowslive.com

Έναρξη υποβολής αιτήσεων : 30/01/2025

Λήξη υποβολής αιτήσεων : 13/02/2025

**ΠΑΡΟΧΗ ΠΛΗΡΟΦΟΡΙΩΝ ΚΑΙ ΕΓΓΡΑΦΩΝ**

Η παρούσα διατίθεται από το Μικτό έντρο Διημέρευσης Ημερήσιας Φροντίδας για Α.με.Α. η «Κυψέλη», αναρτάται δε στην ιστοσελίδα του Κέντρου, στη διεύθυνση : [www.kipseli-amea.gr](http://www.kipseli-amea.gr), στην ιστοσελίδα της Ε.Σ.Α.μεΑ.( [www.esamea.gr](http://www.esamea.gr) ), στην ιστοσελίδα της Π.Ο.Σ.Γ.Κ.ΑμεΑ. ( [www.posgamea.gr](http://www.posgamea.gr) )

Επιπλέον, η παρούσα διατίθεται :

* στο Κέντρο Κοινωνικής Πρόνοιας Περιφέρειας Βορείου Αιγαίου
* στη Γενική Διεύθυνση Δημόσιας Υγείας και Κοινωνικής Μέριμνας Περιφερειακής Ενότητας Λέσβου
* στο Υπουργείο Εργασίας και Κοινωνικής Ασφάλισης – Διεύθυνση Προστασίας Α.με.Α.
* στον Δήμο Μυτιλήνης – Τμήμα Κοινωνικής Μέριμνας
* στον Σύνδεσμο Κοινωνικής Προστασίας και Αλληλεγγύης Δήμων Μυτιλήνης και Δυτικής Λέσβου

Για περισσότερες πηροφορίες ή διευκρινήσεις , οι ενδιαφεόμενοι μπορούν να επικοινωνήσουν :

* Στο τηλέφωνο : 2251020022
* Στο e-mail : kipseli-amea@windowslive.com
* Αυτοπροσώπως στα γραφεία του Μικτού Κέντρου Διημέρτευσης – Ημερήσιας Φροντίδας για Α.με.Α η «Κυψέλη», Δικελή 4 – Μυτιλήνη, καθημερινά Δευτέρα – Παρασκευή και ώρες : 08:00 – 16:00

Μυτιλήνη, 28/01/2025

Για το Διοικητικό Συμβούλιο

Η Πρόεδρος

Αλατερού Βάγια

